Ovo je članak o abasidskom kalifu.  Za islamskog proroka, v. Muhamed.  

**Muhamed ibn Harun al-Amin** (arapski: محمد الأمين بن هارون الرشيد‎; *Muhammad ibn Harun al-Amin*; 787 - 813) bio je abasidski kalif koji je naslijedio svog oca, znamenitog kalifa Harun al-Rashida i vladao od 809. do smrti.

Muhammad ibn Jarir al-Tabari navodi kako je Harun al-Rašid odlučio da ga Al-Amin naslijedi na mjestu kalifa, dok bi mlađi brat Al-Mamun trebao dobiti mjesto guvernera Hurasana (današnji istočni Iran) i tamo autonomno vladati. Braća su se za vrijeme hodočašća u Meku sklopila svečanu pogodbu prema kojoj je Al-Mamun pristao priznati Al-Amina za kalifa, dok je Al-Amin odredio Al-Mamuna za svog nasljednika. 

Nakon što je kalif umro, Al-Amin, za koga historičari navode da se na dvoru okružio eunusima je vodio rasklašen i dekdadentan život u tolikoj mjeri da je njegova majka Zubaida naložila dvorskim sluškinjama da nose mušku odjeću kako bi se očuvao konvencionalni moral. 

Usprkos dogovora, otpočele su nesuglasice među braćom, pri čemu je kalifa protiv brata podstrekavao njegov ministar al Fadl ibn ar Rabi. U martu 811. su te nesuglasice eskalirale u otvoreno neprijateljstvo. Al-Amin je protiv brata poslao vojsku pod generalom Ali Isa ibn Mahanom. Nju je u bitci kod Rayya porazio Tahir bin Husain, daroviti perzijski general u Al-Mamunovoj službi. Nakon toga su protiv Al-Aminove vlasti izbili ustanci u Siriji, a za Al-Mamuna su se opredijelili Meka, Basra i Kufa. Tahir je, pak, splektama uspio nagovoriti vodeće Al-Aminove generale da se okrenu jedan protiv drugog. To je omogućilo pobunjeničkim trupama da dođu do Bagdada i stave ga pod opsadu. Suočen s porazom, Al-Amin je od pobunjenika ishodio prekid opsade i slobodan prolaz pod uvjetom da se odrekne kalifske vlasti. Taj je dogovor, međutim, pokušao izigrati i pobjeći iz grada zajedno sa simbolima kalifske vlasti; pobunjenički vojskovođa Tahir ga je uhvatio i dao pogubiti.

Izvori
------

1. ↑  Ed. C. Bosworth, E. van Donzel, *The Encyclopaedia of Islam*, Leiden: Brill, 1983

Literatura
----------

* Muhammad ibn Jarir al-Tabari History volume xxxi, "The War Between Brothers," transl. Michael Fishbein, SUNY, Albany, 1992

|  |
| --- |
| Al-Amin **Abbasid****Rođen/a:** 787  **Umro/la:** 813 |
| Sunitske titule |
| Prethodi:**Harun al-Rashid** | **Kalif islama**809–813 | Slijedi:**Al-Ma'mun** |

| * p
* r
* u
Abasidski kalifi |
| --- |
| Kalifi Bagdada(749–1258) | as-Saffah • al-Mansur • al-Mahdi • al-Hadi • Harun al-Rashid • al-Amin • al-Ma'mun • *Ibrahim ibn al-Mahdi*[B] • al-Mu'tasim • al-Wathiq • al-Mutawakkil • al-Muntasir • al-Musta'in • al-Mu'tazz • al-Muhtadi • al-Mu'tamid • al-Mu'tadid • al-Muktafi • al-Muqtadir • *Abdullah ibn al-Mu'tazz*[B] • al-Muqtadir • al-Qahir • al-Muqtadir • al-Qahir • ar-Radi • al-Muttaqi • al-Mustakfi • al-Muti • at-Ta'i • al-Qadir • al-Qa'im • al-Muqtadi • al-Mustazhir • al-Mustarshid • al-Rashid • al-Muqtafi • al-Mustanjid • al-Mustadi • al-Nasir • az-Zahir • al-Mustansir • al-Musta'sim • *(Mongolsko osvajanje)* |
| Kalifi Kaira(1261–1517) | al-Mustansir II • al-Hakim I • al-Mustakfi I • al-Wathiq I • al-Hakim II • al-Mu'tadid I • al-Mutawakkil I • al-Musta'sim • al-Mutawakkil I • al-Wathiq II • al-Musta'sim • al-Mutawakkil I • al-Musta'in • al-Mu'tadid II • al-Mustakfi II • al-Qa'im • al-Mustanjid • al-Mutawakkil II • al-Mustamsik • al-Mutawakkil III • al-Mustamsik • al-Mutawakkil III • *(Osmansko osvajanje)* |
| [B] efemerni kalifi priznati samo u gradu Bagdadu |